Завяршаў спартыўную праграму масстарт на 2,5 кіламетра, прыняць удзел у якім маглі ўсе жадаючыя. Удзельнікі былі рознага ўзросту і прафесій. Электронная рэгістрацыя працягвалася да 23 лютага і зафіксавала больш за 2 тысячы жадаючых паспрабаваць свае сілы. І галоўнае тут, канечне, не перамога: прызёраў гэтай гонкі ўвогуле не вызначалі. Затое ўсе спартсмены-аматары, якія дайшлі да фінішу дыстанцыі, атрымалі памятныя медалі. Сярод іх былі прадстаўнікі школ і гімназій, каледжаў і вышэйшых навучальных устаноў сталіцы, а таксама галоўны спецыяліст упраўлення па справах моладзі Міністэрства адукацыі Сяргей Рукан.